hy en hy en en hy hy hy hy hy hy hy hy fr hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es pt hy hy hy hy hy
• Թատրոնի  մշակույթի ձևավորում, հանդիսատեսի դաստիարակում
• Գեղեցիկ, անսխալ  խոսքի մշակում
• Գեղարվեստական մտածողության ձևավորում և զարգացում
• Ընթերցասիրության խրախուսում` լուծելով մի շարք խնդիրներ` ծանոթացում հայ և  համաշխարհային գրականությանը, գեղագիտական ճաշակի ձևավորում և զարգացում, կարդալ սովորելու հմտության և կարդալու սովորության զարգացում
Ուսումնական թատրոնի կազմակերպումը կրտսեր դպրոցում
Կրտսեր դպրոցի ուսումնական  թատրոնում  սովորողների մոտ կզարգանա  հետաքրքրությունը  արվեստի նկատմամբ, կզարգանա  հիշողությունը  և ուշադրությունը, կսովորեն ճիշտ  և գեղեցիկ խոսել, ձևավորելով նրանց հետաքրքիր և յուրօրինակ անհատներ: Թատերական խաղերը կօգնեն  երեխաներին  նկատել և վերլուծել  իրենց սեփական  սխալները, նաև  հեշտությամբ և  մեծ հետաքրքրությամբ   կսուզվեն  երևակայական աշխարհ: Խաղի միջոցով  կճանաչեն իրենց, շրջապատը, խաղի միջոցով կհաղորդակցվեն, կուսումնասիրեն:
Պարապմունքները օգտակար են բոլորին, իսկ մեծահասակների և իրենց տարեկիցների հետ դժվարությամբ շփվողներին անհրաժեշտ  են:
• Ներկայացումների ստեղծում` որպես նյութ առած – ասացվածքներ, շուտասելուկ, հանելուկներ, հեքիաթներ, պատմություններ, ավանդություններ, երգեր, ծեսեր հայ և համաշխարհային մանկական գրականություն, ծիսական կերպարների ստեղծում, ծեսերի բեմադրում
• Երևակայական վարժություններ խաղի միջոցով
• Լսելու, դիտելու վերարտադրելու կարողություն
• Ինքնուրույն երևակայելու և ստեղծագործելու կարողություն
• Շնչառություն, խաղ-վարժություններ ցատկապարանի միջոցով
• Բերանային ապարատի խնդիրների շտկում`
• Ձայնավորների բաղաձայների արտասանությանն ուղված վարժություններ
• Թատերական ժանրերի ուսումնասիրություն և կիրառում (Տիկնիկային, խամաճիկների, մեդիա, մատների, թղթի, երաժշտական, գրական, դրամատիկական…)
• Թատերախաղով մասնակցություն առավոտյան, ուրբաթյան ընդհանուր պարապմունքներին, ճամբարներին, ուսումնական ստուգատեսներին, մեդիաօլիմպիադաներին, ծեսերին և տոներին
Ուսումնական թատրոնի կազմակերպումը միջին դպրոցում
Միջին դպրոցում շեշտը  դրվում է արդեն գիտակից ցանկության վրա` դուրս գալու բեմ, ինքնարտահայտվելու, բարդույթներից, լսարանի հետ շփվելու վախերից ազատագրվելու: Սովորողների թատերական գործունեությունը կազմակերպվում է դերասանական վարպետության, բեմական խոսքի, բեմական զարժման հմտությունների զարգացման միջոցով:
• Թատերախաղով մասնակցություն ճամբարներին, ուսումնական ստուգատեսներին, մեդիաօլիմպիադաներին, ծեսերին և տոներին:
• Շուտասելուկ, պոեզիա, արձակ
Ուսումնական թատրոնի կազմակերպումը ավագ դպրոցում
Ավագ դպրոցում գործ ունենք  հասուն անհատների հետ, որոնք թատրոնը դիտարկում են որպես ընտրած մասնագիտություն կամ նախասիրություն: Ավագ դպրոցում լուծվող խնդիրներն են` երևակայություն, ճաշակ, կերպարային  մտածողություն, ստեղծագործական   համարձակություն, դերարարի կեցվածք, կրծքային  ձայն, ինտոնացիա, բազմաժանր   ռեպերտուար:
Թատրոնի միջոցով ավելի արդյունավետ են լուծվում ընդհանուր կրթական խնդիրները: Աշխատանքը նպաստում է սովորողի բառապաշարի հարստացմանը, մտածողության ձևավորմանը, ստեղծագործական երևակայության, ինքնուրույն և խմբով աշխատելու, ինքնակազմակերպման հմտությունների զարգացմանը,  հնարավորություն է տալիս գնահատելու և յուրացնելու ազգային, մշակութային արժեքները: Թատրոնի միջոցով բավարարվում է սովորողի ինքնահաստատման-ինքնադրսևորման պահանջը, զարգանում է գեղարվեստական ճաշակը, շփվում է արվեստի այլ ձևերի հետ (նկարչություն, ձեռարվեստ, երաժշտություն և այլն), ծանոթանում գրական-թատերական ժանրերին, բարձրանում է ընդհանուր կրթական մակարդակը:
Ավագ դպրոցի թատրոնը ինքնուրույն մասնակցում է  կրթահամալիրի  բոլոր ծեսերին:
•  Երևակայություն  և ուշադրություն
• Մթնոլորտն ու խաղը
• Մթնոլորտը  կապող միջոց դերասանի և հանդիսականի համար
• Որոշակի երանգավորումով գործողություններ
• Իմպրովիզացիան որպես փորձեր վարելու եղանակ
• «Եսը որպես իմպրովիզատոր»
• Գերագույն «եսը»  իմպրովիզատոր
• Թատերական ժանրերի ուսումնասիրություն և կիրառում (Տիկնիկային, խամաճիկների, մատների, թղթի, երաժշտական, գրական, դրամատիկական…)
• Թատերախաղով մասնակցություն ճամբարներին, ուսումնական ստուգատեսներին, մեդիաօլիմպիադաներին, ծեսերին և տոներին
• Սեփական փորձի կիրառումը կրտսեր դպրոցներում
• Հնչյունների ճիշտ արտասանություն
• Բառերի հստակ արտասանություն
• Շուտասելուկը որպես վարժանք
• Ձայնելևէջներ.  ձայնի բարձրացում ու ցածրացում
• Տարբեր տեմպեր օգտագործելու վարժություններ
• Չափածո խոսքի տեմպառիթմը
• Ձայնի զարգացմամբ ձեռք բերված հմտությունների  ամրապնդում տեքստերով
• Երևակայական տարածքն ու ժամանակը
• «Եթե իրոք…», «Առաջադրվող հանգամանքներ»
• Կտորներ և խնդիրներ
• Հոգեկան կյանքի շարժիչները
• Բեմադրել հանդիսություններ, ծեսեր
Սոֆոկլես «Անտիգոնե», «Էդիպ արքա»
Վիլյամ Շեքսպիր «Համլետ», «Լիր Արքա», «Ռոմեո և  Ջուլիետ»
Հենրիխ Իբսեն «Դոկտոր Սթոքման», «Տիկնիկների  տունը կամ Նորա»
Ժան Բատիստ Մոլիեր  «Տարտյուֆ», «Երևակայական հիվանդ»
Ֆրիդրիխ Շիլլեր «Ավազակներ», «Օռլեանի կույսը»
Անտոն Չեխով «Բալենու այգի», «Երեք քույր», «Քեռի Վանյա»
Ալեքսանդր Գրիբոյեդով «Խելքից պատուհասը»
Նիկոլայ  Գոգոլ «Ռևիզորը», «Շինելը»
Ալեքսանդր  Շիրվանզադե «Պատվի համար», «Նամուս»
Լևոն Շանթ «Հին աստվածներ»
Հակոբ Պարոնյան  «Ատամնաբույժն արևելյան»,»Պաղտասար աղբար»
Գաբրիել Սունդուկյան «Պեպո», «Խաթաբալա», «Քանդած օջախ»
Վիլյամ Սարոյան «Մեր կյանքի ժաները», «Իմ սիրտը լեռներում է», «Տարեկանի արտում», «Մարդկային կատակերգություն»
• Հայկական  ժողովրդական  պարեր
• Տարբեր ժողովուրդների պարեր
Ուսումնական թատրոնի համար շատ կարևոր է ունենալ համապատասխան կահավորմամբ,  ՏՀՏ միջոցներով, դեկորացիայով  մասնագիտական գրականությամբ հարուստ կաբինետ:
Թատրոնի դասընթացը կազմակերպվում է առարկայի առանձնահատկություններին համապատասխանող, պահանջները բավարարող ուսումնական միջավայրում` ուսումնական կաբինետ (դասասենյակ), դահլիճ, միջանցք, բացօթյա տարածք:
Ուսումնական կաբինետը` տարածքը, որտեղ իրականացվում է թատրոնի դասընթացը, պետք է կահավորված լինի`
ՏՀՏ միջոցներով` համացանցին միացված համակարգիչ` նաև համակարգչային մոնտաժային ծրագրերով, որոնք հնարավորություն կտան իրականացնելու մեդիաթատրոնի ծրագիր, դիտելու մեդիաներկայացումներ, ֆիլմեր (նաև համացանցից), ստեղծելու ուսումնական նյութեր, ֆիլմեր, Smart-Notebook ծրագրով, ուժեղացուցիչ, որը պետք է ապահովի մաքուր և համապատասխան ուժգնության հնչողություն, էլեկտրոնային գրատախտակ, պրոեկտոր.
գրականությամբ`  Կ.Ստանիսլավսկի «Դերասանի աշխատանքն իր վրա», Ջ.Ռոդարի «Ստեղծագործական երևակայության քերականություն», Մ.Չեխով «Դերարարի  տեխնիկայի մասին», Ա.Հեքեքյան «Ուղղախոսության դասավանդման մեթոդիկա», մասնագիտական այլ գրականություն.
անհրաժեշտ գույքով` աթոռներ և սեղաններ, թատերական շիրմաներ, պահարաններ` մասնագիտական գրականության համար, թատերական դեկորների համար և ընթացիկ ներկայացմանն անհրաժեշտ պիտույքների համար:
Ուսումնական տարածք են նաև կրթահամալիրի կայքը և դպրոցի ենթակայքը, դասավանդողի, սովորողի, դասարանի, ծնողի բլոգը, սոցիալական ցանցերը:
Դասավանդողին և սովորողին անհրաժեշտ գործիքներ և նյութեր
Դպրոցում` թատրոնի ուսումնական կաբինետ (վերը նշված պայմաններով)
Անհատական համակարգիչ (նոթբուք/ նեթբուք)` անհրաժեշտ ծրագրերով
Մեդիագրադարանում և գրադարանում` ուսումնական նյութեր (մասնագիտական ձեռնարկներ և գրականություն, գեղարվեստական գրականություն, ձայնադարան, էլեկտրոնային ռեսուրսներ և այլն)
Ուսումնական ներկայացումների համար անհրաժեշտ են լինում  ամենատարբեր թափոններ   (ելնելով տվյալ ներկայացումից ), որոնց միջոցով ստեղծվում են դեկորներ:
Կերպարներ ստանալու համար անհրաժեշտ նյութեր` գրիմ, դիմակներ, կոսմետիկական մատիտներ և այլ ներկեր և այլն:
Ուսումնական կաբինետում կազմակերպվում են դասընթացների պարապմունքները`  դերասանի վարպետություն, բեմական խոսք, բեմական շարժում:
Դահլիճում կազմակերպվում են ուսումնական ներկայացումների փորձերը, քննարկումներ:
Ուսումնական պարապմունք են նաև ներկայացումները (փորձերը), ֆլեշմոբերը, ծննդյան տոների կազմակերպումը, ծեսերի, ծիսական գործողությունների բեմադրումը, դրանց մասնակցությունը:
• Նախատեսված գրական նյութի ընթերցում
• Ուսումնական նյութերի հետազոտում
• Ուսումնական նյութի ստեղծում (տիկնիկ, խամաճիկ, ֆիլմ, պրեզենտացիա, ընտանեկան թատրոն)
• Առցանց խորհրդակցություն դասավանդողի հետ (էլեկտրոնային փոստով, skype-ով, սոցիալական ցանցերով):
• Անհրաժեշտ ցուցումներ ստանալու նպատակով սովորողը օնլայն կապ է հաստատում դասավանդողի հետ, ուղարկում նյութը, քննարկում-խմբագրում, կատարում անհրաժեշտ ուղղումներ
• Ուսումնական նյութի տեղադրում կայքում, բլոգում, դրա տարածումը սոցիալական ցանցերում (միայն դասավանդողի հետ կատարած համապատասխան խորհրդատվությունից հետո)
• Մասնակցություն առցանց քննարկումներին
• Ուսուցողական հեռուստաթատրոնի, հաղորդումների դիտում
Սովորողը մասնակցում է առավոտյան ընդհանուր պարապմունքին, մեդիաուրբաթին, կրթհամալիրի ուսումնական տոնացույցով սահմանված  ծեսերին, միջոցառումներին, մեդիաօլիմպիադաներին, թատերական ստուգատեսերին: Գնահատման համար.
• գրանցվում են սովորողի`
մասնակցությունը ներկայացումներին, պարապմունքներին, տոներին` որպես կազմակերպիչ,
մասնակցությունը ներկայացումներին, պարապմունքներին, տոներին`որպես գործուն դերակատար,
տարեկան ներկայացումներում նրա զբաղվածությունը,
մասնակցությունը ծննդյան տոների, ֆլեշմոբերի կազմակերպմանը, մասնակցությունը ուսումնական ճամփորդություններին.
• ուսումնական փաթեթում հավաքվում են`
նրա ստեղծած ուսումնական նյութերը (ֆիլմ, պրեզենտացիա),
քննարկման համար արած մշակումները, կարծիքները,
ուսումնական ճամփորդության արձագանքները, ներկայացումների վերլուծությունը,
նրա կազմակերպած կամ նրա մասնակցությամբ ներկայացումների լուսանկարները:
Ծրագրվում են ուսումնական ճամփորդություններ քաղաքի թատրոններ, կինոթատրոններ, օպերային  թատրոն, այգիներ, հրապարակներ, թատերական փառատոններ:
Ուսումնական ճամփորդություն է հյուրախաղը:
Սովորողի ձեռք բերած գիտելիքների և կարողությունների գործնական կիրառությունների ձևերը
Առավոտյան ընդհանուր պարապմունքի,  ծեսերի, մեդիաուրբաթի,  ներկայացումների կազմակերպում և վարում, երեխաների ծննդյան տոների կազմակերպում` որպես ծառայություն:
Բացվել է 11368 անգամ
«Սեբաստացիներ» ուսուցչական վոկալ համույթ
«Սեբաստացի խազեր» պատանեկան երգչախումբ
«Սեբաստիո» ազգային նվագարանների համույթ
Երևանի «Մխիթար Սեբաստացի» կրթահամալիր
Սովորողների փոխադրուների կազմակերպման կարգ
ՀՀ նախագահի ամենամյա կրթական պարգևներ
Զարգացման ծրագիր. 2019, 2020-2022
Իրավական հիմքեր, ներքին իրավական ակտեր
Ուսումնական պլաններով որոշված կարգեր
«Աջակցություն Երևանի «Մխիթար Սեբաստացի» կրթահամալիրին հեղինակային կրթական ծրագրերի իրականացման համար» 2022
Ուսումնական պլաններով որոշված կարգեր
Ուսումնառության պայմանագրի կնքման կարգ
Պայմանագրով սահմանված վճարի զեղչման կարգ
Ուսումնառության պայմանագրի լուծման կարգ
Կրթական պարտեզ բնակելի արվարձանում
«Նախադպրոցական կրթություն» մասնագիտական ուսուցում
Վիգեն Ավետիսի քանդակի դպրոց
Խաղողի և գինու դպրոց
Փորձարարական մանկավարժության ծրագրերի իրականացում հանրակրթությունում 2018
Ապրանքներ, աշխատանքներ և ծառայություններ
Հանրապետական, միջազգային, դրամաշնորհային ծրագրեր, մասնակցության առաջարկություններ
Հեղինակային կրթական ծրագրի դասավանդողների կամավոր ատեստավորում
Հեղինակային մանկավարժություն. ամենամյա ստեղծագործական 17-րդ հավաք
«Մխիթար Սեբաստացի» կրթահամալիր ՊՈԱԿ
Հասցե` Հայաստան, Երևան, Հարավարևմտյան զանգված, Րաֆֆու 57 (տեսնել քարտեզի վրա)
Հեռ` +374 (10) 74 72 46 բջջ՝ +374 (91) 43 10 99
Էլ. փոստ` [email protected]